Posa ordre a les dades. Serveis. Secundària. Aprèn estadística. Generalitat de Catalunya
Nom de l’activitat: Posa ordre a les dades
Plantejament de l’activitat: Observar i analitzar l’oferta dels allotjaments turístics de Catalunya i la seva distribució geogràfica per marques turístiques
Objectiu: Saber trobar els màxims i mínims d’una variable. Aprendre a representar un diagrama de barres
Conceptes estadístics: Diagrama de barres
Competència bàsica: Tractament de la informació i competència digital, competència matemàtica
Inici > Índex secció serveis> Posa ordre a les dades
La Clàudia està molt enfadada amb el seu germà petit, el Jan. Estava a punt d’imprimir el treball de socials i el Jan ha donat un cop al teclat. L’ordinador s’ha tornat boig i ha perdut una part de la informació. Ara l’ha de tornar a fer!!! És que aquest nen... Qualsevol l’hi explica al profe, no en deixa passar ni una. Ara l’ha d’arreglar i són les 10 del vespre. On pot trobar les dades que ha perdut?
Per contestar les preguntes del treball de la Clàudia pots consultar les dades a la taula següent:
Allotjaments turístics. 2017 Establiments i places. Per tipus. Marques turístiques
3.007 351 2.415 5.773
743 0 0 743
97 14 310 421
742 110 500 1.352
279 52 204 535
445 46 167 658
409 102 931 1.442
98 14 120 232
87 4 166 257
107 9 17 133
312.249 271.425 19.038 602.712
81.768 0 0 81.768
3.801 4.125 2.374 10.300
77.575 122.652 4.233 204.460
58.646 62.562 1.685 122.893
59.218 33.174 1.343 93.735
15.290 36.855 6.988 59.133
5.041 7.413 896 13.350
4.451 1.575 1.348 7.374
6.459 3.069 171 9.699
Font: Idescat, a partir de les dades del Departament de Treball, Afers Socials i Famílies.
Advertiment: Les dades de les places de càmpings del 2017 eren errònies. Es van corregir el 5 de desembre de 2018.
La marca turística és una classificació territorial específica per al sector turístic. Des de l'any 2003 la Generalitat va establir una divisió geoturística en deu marques:
Catalunya Central: Anoia, Bages, Osona, Vallès Occidental i Oriental.
Costa Brava: Alt Empordà, Baix Empordà, Gironès, Pla de l'Estany, Selva.
Costa Daurada: Alt Camp, Baix Camp, Baix Penedès, Conca de Barberà, Priorat, Tarragonès, Terra Alta.
Costa de Garraf: Alt Penedès, Baix Llobregat, Garraf.
Costa del Maresme: Maresme.
Pirineus - Prepirineus: Alt Urgell, Alta Ribagorça, Berguedà, Cerdanya, Garrotxa, Pallars Jussà i Sobirà, Ripollès, Solsonès.
Terres de Lleida: Garrigues, Noguera, Pla d'Urgell, Segarra, Segrià, Urgell.
Terres de l'Ebre: Baix Ebre, Montsià, Ribera d'Ebre.
Aquestes són les preguntes del treball de la Clàudia:
En quina marca turística hi ha més establiments hotelers? En quina hi ha més establiments de càmping? I en quina més establiments de turisme rural?
Per què creus que a Barcelona només hi ha establiments hotelers?
En quines marques turístiques hi ha més establiments de càmping que d’hotels? Per què creus que passa?
Per què creus que al Maresme hi ha poca oferta de turisme rural i molta d’hotels i de càmpings?
Observant la taula, si tu poguessis invertir, en quin tipus d’allotjament turístic ho faries? Justifica la resposta.
Representa en el mapa la distribució dels tipus d’allotjament turístic. Hauràs de pintar cada marca segons el tipus que hi predomina.
arxiu per imprimir
Ara representa en un diagrama de barres apilades el nombre de places de cada tipus d’establiment (hoteler, càmping, turisme rural) per cada marca turística respecte al total de Catalunya.
A partir dels resutats que has obtingut, què pots dir dels allotjaments turístics a Catalunya?